Public procurement notice: Prior Information Notice Without Call For Competition
Published: 2023-06-05
Buyer: HUS-yhtymä
Country: FI
Contract type: Supplies
CPV classification: 33100000
Award criteria: The most economic tender

Technical requirements: TIETOPYYNTÖ: Unit Dose -laitteisto lääkkeiden yksittäispakkaamiseen HUS Apteekissa ja potilaskohtaiseen jakeluun sairaaloissa
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN: UNIT DOSE PAKKAUS- JA JAKELUJÄRJESTELMÄ
Tietopyynnön kohde ja tarkoitus: Tietopyynnön tarkoituksena on kartoittaa markkinoilla olevia ratkaisuja ja saada kattavasti niitä koskevaa tietoa, jotta valmisteilla oleva kilpailutus voidaan toteuttaa mahdollisimman tarkoituksenmukaisesti. Hankintayksikkö ei aloita tarjouskilpailua Tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin. Tietopyyntöön vastaaminen ei ole edellytys kilpailutukseen osallistumiselle eikä vaikuta tarjoajan asemaan siinä. Tietopyynnössä esitetyt seikat ovat alustavia ja saattavat muuttua hankinnan valmistelun edetessä.
Tämä on markkinakartoitus, eikä tuotteiden hintaa tässä vaiheessa kysytä. Markkinakartoitusta käytetään HUS Hankintojen kilpailutusten valmistelussa. Hankintayksikkö pyytää vastaamaan lomakkeen kysymyksiin. Kysymyksiin vastaaminen on vapaaehtoista.
HUS Apteekin tavoitteena on hankkia Unit dose-laitteisto, jonka avulla lääkkeiden yksittäispakkaaminen, varastointi ja potilaskohtainen jakelu on mahdollisimman pitkälle automatisoitu. Hankinnan tavoitteena on mahdollistaa useiden ja yleisimpien sairaalassa käytettyjen eri lääkemuotojen uudelleen pakkaaminen (tabletit, kapselit, ruiskut, lagenulat, ampullat jne.) ja niiden jakaminen edelleen potilaskohtaisiksi annoksiksi mahdollisimman automaattisesti, henkilökuntaoptimia tavoitellen. Laitteistolla tullaan uudelleenpakkaamaan noin 5 miljoonaa UD-annosta vuosittain ja lääkkeiden potilaskohtainen jakelu automatisoidaan 800 potilaalle. Potilaskohtaista jakelua tarjotaan vuoden jokaisena päivänä.
Hankinnan kohteena on hankkia uudelleenpakkaamislaitteisto HUS Apteekin puhdastiloihin ja potilaskohtainen jakelulaitteisto Laakson yhteissairaalan yhteisiin tiloihin, niihin tarvittavat tietojärjestelmät ja integraatiot sekä niiden huolto ja ylläpito.
HUS:n strategian ensimmäisenä päämääränä on potilaslähtöinen ja oikea-aikainen hoito, ja tässä päämäärässä yhtenä tavoitteena on potilas- ja lääkitysturvallisuus. Myös työajan optimaalinen ja tehokas käyttö on noussut tärkeään osaan terveydenhuollon kustannuksien kasvun hillitsemiseksi ja tähän pyritään vastaamaan uusilla teknologisilla ratkaisuilla. HUS Apteekki toteuttaa omalta osaltaan tätä strategiaa kehittämällä lääkehuollon prosessien automaatiota turvallisesti ja kustannustehokkaasti.
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN.
Pyydämme markkinavuoropuheluun osallistumisesta kiinnostuneita toimittajia ilmoittautumaan sähköpostitse osoitteeseen elina.kukkasjarvi@hus.fi, 21.6.2023 klo 12.00 mennessä.
Sähköpostin viestikentässä on oltava merkintä ”Tietopyyntö: Unit dose -laitteisto” ja yrityksen nimi. Toimittajaa pyydetään sähköpostissa vastaamaan oheisiin kysymyksiin ja kuvaamaan tarjoamiaan tuotteita. Kysymyksiin vastaaminen on vapaaehtoista, eikä vaikuta toimittajan tilanteeseen tulevassa kilpailutuksessa. Tietopyyntöön ilmoittautuneille lähetetään mahdollisesti lisätietokysymyksiä sähköpostitse ja tarvittaessa järjestetään etäyhteydellä keskustelutilaisuus toimittajien kanssa. Toimittajien antamat vastaukset käsitellään luottamuksellisesti.
1. Miten hinnoittelette laitteet ja niihin liittyvät palvelut (kokonaishinta, kk-hinta, jotain muuta)? Kuinka paljon on erikseen hinnoiteltavia lisäosia/palveluita?
3. Arvio siitä, kuinka monta henkilöä lääkkeiden UD-pakkaaminen (5milj. annosta / vuosi) tulee sitomaan pakkaustoiminnon toteuttamiseksi 8 tunnin työvuoroissa viitenä päivänä viikossa? Annoksista > 90 % on suun kautta otettavia kiinteitä valmisteita.
4. Arvio siitä, kuinka monta henkilöä UD-lääkkeiden potilaskohtainen jakelu 800 potilaalle tulee sitomaan päivittäisen potilaskohtaisen jakelun toteuttamiseksi kolmesti päivässä? Lyhyt perustelu, mihin arvio perustuu. Huomioitava, että pakkaaminen ja jakelu tapahtuvat eri toimipisteissä eri henkilöstön toimesta.
Osallistuminen tietopyyntöön ei sido toimittajaa tarjouskilpailuun osallistumiseen, eikä ole edellytyksenä myöhemmin varsinaiseen tarjouskilpailuun osallistumiseen. Markkinavuoropuheluun osallistuneille toimittajille ei makseta korvauksia osallistumisesta. Toimittajien antamat vastaukset käsitellään luottamuksellisesti.